**SINTEZA**

**obiecțiilor şi propunerilor (recomandărilor)**

**la proiectul hotărârii Guvernului cu privire la transmiterea unor bunuri imobile**

|  |  |  |
| --- | --- | --- |
| **Participantul la avizare (expertizare)/****consultare publică**  | **Conținutul obiecţiei/****propunerii (recomandării)** | **Argumentarea** **autorului proiectului** |
| **Ministerul Finanţelor**(nr.07/4-04/619 din 02.01.2020) | I. Obiecțiile |  |
|   Lipsa de obiecții și propuneri |  |
| **Ministerul Economiei şi Infrastructurii**(nr.06/1-273 din 16.01.2020) | 1. Conform prevederilor art. 8 alin. (3) din Legea nr. 523/1999 cu privire la proprietatea publică a unităților administrativ-teritoriale, transmiterea unui bun din proprietatea publică a unității administrativ-teritoriale în proprietatea publică a statului se face la propunerea Guvernului, prin hotărâre a consiliului local. Prin urmare, considerăm oportun de substituit cuvintele ”se transmite”, expuse în pct. 1 și 2 din proiect, cu cuvintele ”se acceptă transmiterea”. |  1. Nu se acceptă. Pentru transmiterea bunurilor imobile din proprietatea unității administrativ teritoriale în proprietatea statului nu este necesar acceptul Guvernului ulterior aprobării hotărârii consiliului local. |
| 2. Conform datelor din Registrul bunurilor imobile (versiunea electronică) pe adresa r-nul Fălești, or. Fălești, str. Cernăuți, 6 este înregistrat terenul cu numărul cadastral 4301225003, de aceea urmează de indicat corect în pct. 2 al proiectului de hotărâre numărul cadastral al imobilului, propus spre transmitere.  | 2. Urmare concluziilor expertizei anticorupție, pct. 2 din proiectul actului normativ a fost exclus. |
| **Agenția Servicii Publice**(nr. 01/7532 din 19.12.2019) | 1. Potrivit pct. 1 al proiectului, se transmite din proprietatea publică a orașului Dondușeni în proprietatea publică a statului, administrarea Ministerului Afacerilor Interne, gestiunea Direcției Situații Excepționale Edineț a Inspectoratului General pentru Situații de Urgență, bunurile imobile cu numerele cadastrale 3401104.052 și 3401104.052.01, amplasate în orașul Dondușeni, strada Păcii.

 În acest sens, este de menționat că, potrivit datelor din registrul bunurilor imobile, înregistrarea terenului cu numărul cadastral 3401104.052 cu suprafața de 0,0485 ha și dreptul de proprietate al orașului Dondușeni asupra acestuia, a fost efectuată la data de 11.01.2002 în procesul înregistrării primare masive în temeiul planului cadastral al teritoriului aprobat de autoritatea administrației publice locale conform pct. 11 din Regulamentul cu privire la modul efectuării înregistrării primare masive, aprobat prin Hotărârea Guvernului nr.1030/1998. Astfel, pentru informare comunicăm că terenul a fost înregistrat în hotarele la nivelul demisolului construcției.  | 1. Se acceptă.

Actualmente, se efectuează lucrări de delimitare selectivă a terenului adiacent construcției cu o suprafață suficientă, conform normelor de exploatare a construcției. La finalizarea lucrărilor și înregistrarea terenului în Registrul bunurilor imobile, acesta va fi transmis în gestiunea Direcției situații excepționale mun. Edineț a Inspectoratului General pentru Situații de Urgență.  |
| 1. Potrivit pct. 2 din proiect, se transmite din proprietatea publică a raionului Fălești în administrarea Agenției Proprietăți Publice, gestiunea Direcției Situații Excepționale mun. Bălți a Inspectoratului General pentru Situații de Urgență, bunul imobil cu numărul cadastral 4301225.095, amplasat în orașul Fălești, str. Cernăuți, 6.

 Conform datelor din cadastrul bunurilor imobile, terenul amplasat în orașul Fălești, str. Cernăuți, 6 nu este înregistrat în registrul bunurilor imobile, prin urmare, pentru înregistrarea primară a terenului va fi necesară prezentarea obligatorie a planului terenului în conformitate cu art. 28 alin. (11) al Legii cadastrului bunurilor imobile nr. 1543/1998. |  2. Urmare concluziilor expertizei anticorupție, pct. 2 din proiectul actului normativ a fost exclus. |
| 1. Potrivit pct. 3 al proiectului, se transmit din proprietatea publică a statului, administrarea Ministerului Afacerilor Interne, gestiunea Direcției Situații Excepționale Edineț a Inspectoratului General pentru Situații de Urgență, în proprietatea publică a orașului Dondușeni, bunurile imobile cu numerele cadastrale 3401113.273.01, 3401113.273.02, 3401113.273.03, 3401113.273.04, 3401113.273.05, 3401113.273.06, amplasate în orașul Dondușeni, strada Seghei Lazo.

 Ținem să menționăm că, potrivit pct. 11 al Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015, în decizia de transmitere a bunurilor imobile se indică adresa, numărul cadastral, suprafața și alte caracteristici ale bunurilor imobile transmise. În acest sens, vă informăm că, potrivit datelor din registrul bunurilor imobile, construcțiile au fost înregistrate cu următoarele suprafețe: 3401113.273.01 - 158,2 m.p., 3401113.273.02 - 93,9 m.p., 3401113.273.03 - 103,0 m.p., 3401113.273.04 - 102,0 m.p., 3401113.273.05 - 72,6 m.p., 3401113.273.06 - 157,4 m.p. Astfel, propunem completarea proiectului cu datele despre suprafața construcțiilor. |  3. Nu se acceptă. Completarea proiectului actului normativ cu date despre suprafața construcțiilor este inutilă, avînd în vedere, că bunurile imobile ce se propun a fi transmise sunt determinate, fiind indicate numerele cadastrale ale acestora. Informațiile cu privire la suprafețele bunurilor au fost incluse în nota informativă la proiectul hotărârii Guvernului. Totodată, în rezultatul excluderii pct. 2 din proiect, pct.3 a devenit pct. 2. |
| **Agenția Proprietății Publice** (nr. 03-04-414 din 28.01.2020) |  Ținând cont de prevederile pct. 11 din Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015, potrivit cărora *în decizia de transmitere a bunurilor imobile se indică caracterul transmiterii bunurilor (cu titlu gratuit sau oneros)*…, propunem completarea punctelor 1-3 din proiect în vederea stabilirii caracterului transmiterilor.  |  Nu se acceptă. În conformitate cu art. 14 alin. (1) lit. b) și lit. c) din Legea nr. 121/2007 privind administrarea și deetatizarea proprietății publice, transmiterea cu titlu gratuit a bunurilor proprietate publică se efectuează în cazul trecerii bunurilor distincte proprietate a statului în proprietatea unității administrativ-teritoriale și invers, trecerii bunurilor distincte proprietate a statului sau a unității administrativ-teritoriale din subordinea unei autorități publice în subordinea altei autorități publice. Prin urmare, cuvintele “cu titlu gratuit sau oneros” sunt inutile. |
| **Ministerul Justiției** (nr. 04/12595 din 23.12.2019) |  1. La pct. 1 și 2 remarcăm că, în conformitate cu art. 8 alin. (3) din Legea nr. 523/1999 cu privire la proprietatea publică a unităților administrativ-teritoriale, transmiterea unui bun în proprietatea statului se face la propunerea Guvernului, prin hotărâre a consiliului local. Mai mult, competența autorității administrației publice locale dea decide în privința trecerii bunurilor proprietate a unității administrativ-teritoriale în proprietatea statului, este prevăzută și la art. 9 alin. (2) lit. b) din Legea nr. 121/2007 privind administrarea și deetatizarea proprietății publice. |  1. Nu se acceptă. Agenţia Servicii Publice efectuează înregistrarea bunurilor imobile ce se transmit în proprietatea statului numai în baza Hotărârii de Guvern şi a Deciziei Consiliului Local. Urmare concluziilor expertizei anticorupție, pct. 2 din proiectul actului normativ a fost exclus. |
|  2. În contextul celor expuse, remarcăm că, pentru transmiterea bunurilor imobile din proprietatea unității administrativ teritoriale în proprietatea statului nu este necesar acceptul Guvernului ulterior aprobării hotărârii consiliului local. Astfel, propunem ca prin Hotărârea Guvernului să fie transmise bunurile imobile în administrarea autorităților publice menționate în proiect. |  2. Se acceptă. |
| **Centrul Național Anticorupție** (06/2-1558 din 04.03.2020) | 1. Art. 10 din Legea nr. 239 /2008 stabileşte expres că *”(1) Autoritatea publică asigură accesul la proiectele de decizii și la materialele aferente acestora prin publicarea obligatorie a lor pe pagina web oficială a autorității publice, prin asigurarea accesului la sediul autorității, precum și prin expediere prin poștă sau prin alte mijloace disponibile, la solicitarea persoanei interesate.**(2) Proiectul de decizie și materialele aferente acestuia se plasează pe pagina web oficială a autorității publice responsabile cel puțin pentru perioada recepționării și examinării recomandărilor”.* Autorul proiectului a asigurat informarea publicului referitor la inițierea elaborării prezentului proiect de Hotărâre, condiție prevăzută de art. 9 al Legii nr. 239/2008*”(1) După inițierea procesului de elaborare a deciziei, autoritatea publică va plasa, în termen de cel mult 15 zile lucrătoare, anunțul respectiv pe pagina web oficială(...)”.* Cu toate acestea, proiectul înaintat spre expertizare, nota informativă aferentă acestuia și anunțul privind organizarea consultărilor publice nu se regăsesc pe pagina web a Ministerului Afacerilor Interne:www.mai.gov.md. | 1. Se acceptă
 |
| 1. În acord cu datele din Registrul bunurilor imobile, informații

referitoare la bunul imobil cu numărul cadastral 4301225.095, din or. Fălești, str. Cernăuți, 6, la moment, nu există. Altfel spus, acest bun nu este identificat în Registrul bunurilor imobile și nu există careva informații despre regimul juridic al acestuia. Respectiv, nu se cunoaște proprietarul bunului, domeniul din care face parte, grevările, destinația, suprafața etc. Pericolul coruptibilității acestei norme constă în incertitudinea pe care o creează în relațiile sociale, îndeosebi cele referitoare la mecanismele de realizare a drepturilor, de îndeplinire a obligațiilor, ambiguitatea atribuțiilor funcționarilor publici și a procedurilor administrative de care ei sunt responsabili etc., situații în care autoritățile responsabile de executarea proiectului se pot preleva de această deficiență pentru a comite abuzuri. În asemenea circumstanțe, un asemenea bun, care nu este identificat în registru oficial, nu poate face obiectul unor acte translative de proprietate sau folosință. Or, riscurile care planează asupra unui asemenea exercițiu, sunt de natură să lezeze interesele, atât ale administrației publice locale, cât și centrale.  Prin urmare se propune de a exclude această normă din proiect. Ulterior urmează a fi întreprinse măsurile legale pentru înregistrarea terenului vizat de norma analizată. În sens, sunt relevante prevederile art. 5 alin. (1) din Legea cadastrului bunurilor imobile nr. 1543/1998, care stipulează că, *”Sunt supuse înregistrării obligatorii bunurile imobile și drepturile asupra lor indicate la art. 4 alin. (2) și (3)”.* Articolul 4 al Legii menționate, prevede că *”Subiecți ai înregistrării sunt proprietari de bunuri imobile și alți titulari de drepturi patrimoniale: cetățeni ai Republicii Moldova, cetățeni străini, apatrizi, persoane juridice din țară și din străinătate, organizații internaționale, Republica Moldova, unitățile ei administrative teritoriale, state străine”.* | 1. Se acceptă.
 |

**Ministru Pavel VOICU**